《同楚友别张伯起幼于兄弟时周公瑕避暑石湖》
明代·黎崇敕

离合吾徒事，何因此别难。游人携紫剑，居士戴黄冠。

楚客同分袂，周郎已钓磻。为怜相见少，临发且蹒跚。

作者简介：黎崇敕，字铭之，后改名崇勋，字纶阁。番禺人。明神宗万历十九年（一五九一）举人。有经济才，会征钦州瑶，中丞戴耀署崇敕赞画军务，甚器重之。然性亢爽，不乐下人，为忌者所中，几不免。归筑文水居读书以终。有《文水居集》。清温汝能《粤东诗海》卷四一、清道光《广东通志》卷七五有传。